Poslednje dny stareho a prěnje dny noweho lěta su na mnohich městnach składnosć, na dźěło zašłych měsacow zhladować. Serbske Nowiny rozhladuja so po dwurěčnych komunach, što su tam zdokonjeli.
Worklecy (JK/SN). Tež hdyž bě čas posedźenja wobmjezowany, namaka Worklečanski wjesnjanosta Franc Brusk (CDU) na poslednim lětušim posedźenju gmejnskeje rady chwile, zhladować wróćo na dźěławosć parlamenta a gmejnskeho zarjadnistwa w lěće 2020. Wosebje horda je gmejna na to, zo móžeše dypkownje zakónčić wulki projekt nowotwara šulskeho horta. Twarske dźěła su w kóždej fazy derje pokročowali. Hinak hač na druhich městnach móžachu projekt dypkownje zwoprawdźić a při tym samo hišće pjenjezy lutować. Kubłanske a zastaranske móžnosće su we Worklečanskim šulskim kompleksu tak wo wjele přijomniše a wobšěrniše.
ces_Latn szl_Latn